
BIROULUI  PERMANENT

AL

CAMEREI  DEPUTAŢILOR

Vă înaintăm alăturat, raportul asupra proiectului de Lege pentru completarea Legii nr.227/2015 privind Codul fiscal şi pentru completarea Legii nr.170/2010 privind impozitul specific unor activităţi, trimis Comisiei pentru buget, finanțe și bănci spre dezbatere pe fond, în procedură de urgență, prin adresa nr. PLx.355 din 10 iunie 2020, Camera Deputaților fiind Cameră decizională. 
În raport cu obiectul şi conţinutul său, proiectul de lege face parte din categoria legilor ordinare.
PREŞEDINTE,

Bogdan – Iulian HUȚUCĂ

[image: image2.jpg]



	Comisia pentru Buget,

Finanţe şi Bănci
	
	București, 21 septembrie 2021
Nr. 4c-2/861
PLx 355/2020



RAPORT
asupra proiectului de Lege pentru completarea Legii nr.227/2015 
privind Codul fiscal şi pentru completarea Legii nr.170/2010 
privind impozitul specific unor activităţi
În conformitate cu prevederile art.95 și 117 alin.(3) din Regulamentul Camerei Deputaților, republicat, Comisia pentru buget, finanțe și bănci a fost sesizată, prin adresa nr. PLx.355 din 10 iunie 2020, spre dezbatere pe fond, în procedură de urgență, cu proiectul de Lege pentru completarea Legii nr.227/2015 privind Codul fiscal şi pentru completarea Legii nr.170/2010 privind impozitul specific unor activităţi.
Conform prevederilor art.75 din Constituţia României, republicată şi ale art.92 alin.(9) din Regulamentul Camerei Deputaţilor, republicat, Camera  Deputaţilor este Cameră decizională. 
Senatul, în calitate de primă Cameră sesizată, a adoptat proiectul de lege în ședința din data de 3 iunie 2020.

La dezbaterea proiectului de lege s-au avut în vedere avizele favorabile ale Consiliului Legislativ, Comisiei pentru politică economică, reformă şi privatizare și Comisiei pentru drepturile omului, culte şi problemele minorităţilor naţionale.
Proiectul de lege supus dezbaterii are ca obiect de reglementare prelungirea, ca urmare a situaţiei determinate de pandemia cu Covid-19, a termenelor de plată ale anumitor obligaţii fiscale, scadente în prima parte a anului 2020 și prevăzute de Codul fiscal şi de Legea nr.170/2016 (impozit pe profit, impozit pe veniturile microîntreprinderilor, impozit pe veniturile din salarii, contribuții CAS/CASS, TVA, impozit pe clădiri), până la 25 iulie 2020 sau până la o dată ulterioară, stabilită prin hotărâre a Guvernului, pentru persoanele juridice care desfășoară activități corespunzătoare anumitor coduri CAEN.
În conformitate cu prevederile art. 62 din Regulamentul Camerei Deputaților, republicat, membrii Comisiei pentru buget, finanţe şi bănci au examinat proiectul de lege în şedinţa cu prezență fizică și online, din data de 21 septembrie 2021.    
La lucrările comisiei, deputaţii membri ai acesteia, și-au înregistrat prezența conform listei de prezenţă.
În urma examinării proiectului de lege și a opiniilor exprimate, deputații prezenți la lucrările comisiei au hotărât, cu majoritate de voturi, să propună plenului Camerei Deputaţilor un raport de respingere a proiectul de Lege Lege pentru completarea Legii nr.227/2015 privind Codul fiscal şi pentru completarea Legii nr.170/2010 privind impozitul specific unor activităţi. 
În raport cu obiectul şi conţinutul său, proiectul de Lege face parte din categoria legilor ordinare.
	PREŞEDINTE,

Bogdan – Iulian HUȚUCĂ

Şef serviciu,
Giorgiana Ene

Consilier,

Simina Alexandra Mocanu

